Skandinavisk UFO Information 

D^nm^rks UFO Forening 

UFO-Maii nr. 37 15. maj 2004 



11 UFOer filmet over 

Mexico 

Af Kim Møller Hansen 

Et mexicansk jagerfly har under en rutinepatrulje filmet 11 
uidentificerede flyvende objekter på himlen. 

sådan lød nyheden på www.politiken.dk og andre netmedier onsdag den 12. 
maj. Læs fx artiklen på :http ://politike n.dk/visArtikel.iasp?PageID=318746 

SUFOI blev i den forbindelse kontaktet 
af P3, som ville vide, om ikke dette var 
en kæmpestor begivenhed set med en 
ufo-forenings øjne. I et direkte 
telefoninterview på P3 kl. 16.16 den 12. 
maj kunne SUFOIs formand, Kim Møller 
Hansen, fortælle, at det selvfølgelig var 
opsigtsvækkende, at det mexikanske 
flyvevåben offentliggjorde en 
videooptagelse af mystiske lys og 
tilsyneladende indrømmede, at 
flyvevåbnet ikke vidste, hvad det havde 
filmet og samtidig registreret på radar. 
Kim Møller Hansen understregede også, 
at det endnu var for tidligt at sige noget 
afgørende om selve hændelsen, da de 
faktuelle oplysninger er alt for få og 
forvirrende i øjeblikket - bl.a. er der 
tvivl om selve observationstidspunktet. Danske medier opgiver 25. marts 2004 
som observationsdato, medens udenlandske netmedier angiver 5. marts. 
Desuden fremgår det ikke af de forhåndenværende informationer, om piloterne 
faktisk så nogen af objekterne på himlen, samtidig med at objekterne blev 
registreret på radar (dvs. en såkaldt radar-visuel observation). Indtil videre ser 
det ud til, at 3 objekter først blev registreret på flyenes radar, hvorefter man 
med et infrarød-kamera filmede i den angivne retning og dermed afslørede 
ikke mindre en 11 uidentificerede lys. 

Se den mexicanske ufo-video! (For at se filmen skal du måske downloade den. 
Højreklik og vælg „Gem destination som..."!) 



Dette still-billede fra videoen viser 
objekterne på himlen over den 
sydlige provins Campeche filmet af 
piloter i det mexikanske flyvevåben 
den 5. marts 2004. 

AP Photo 




De opsigtsvækkende billeder blev Jaime Maussan interviewer her tre 
taget med et infrarød-kamera af af de involverede folk fra det 
denne type. mexikanske flyvevåben. 

Som Kim Møller Hansen understregede sidst i P3-indslaget, er den største 
svaghed ved denne tilsyneladende sensationelle historie, at den stammer fra 
den mexikanske journalist Jaime Maussan, der på en pressekonference afholdt 
tidligere på ugen havde vist pressen en 15-minutters videooptagelse. Jaime 
Maussan har siden 1991 produceret og solgt adskillige videotitler med filmklip 
af ufoer over Mexico - og har igennem tiden lanceret nogle tvivlsomme ufo¬ 
historier, som svækker hans troværdighed. Fx sendte han i 1997 et filmklip ud 
på Internettet af et stort fartøj, der ved højlys dag overflyver Mexico City. 
Objektet passerer tæt forbi højhuse, men blev kun set af fotografen i en by 
med 20 mio. indbyggere! Optagelsen lugter langt væk af svindel. Læs mere 
om denne Jaime Maussan-sag i artiklen UFO-video eller computerspil? 

SUFOI vil naturligvis efterforske den aktuelle sag om de 11 ufoer over Mexico, 
så snart vi har afgørende nyt, kan du læse om det her i UFO-Mail. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte, 
så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 










